A gerinc csontjai
A gerincoszlopot (columna vertebralis) 33 – 35 csigolya építi fel. Csupán az első 24 csigolya „valódi” (vertebrae verae): 7 nyakcsigolyát (vertebrae cervicales), 12 hátcsigolyát (vertebrae thoracicae), 5 ágyékcsigolyát (vertebrae lumbales) különíthetünk el. Az utolsó 9 – 11 csigolya nagymértékben módosult, így álcsigolyákról (vertebrae spuriae) kell beszélnünk. Öt keresztcsonti csigolya a keresztcsonttá (os sacrum) csontosodik össze, és 4 – 6 farokcsigolya (vertebrae coccygeae) zárja le a gerincet.
A csigolyák általános szerkezete

a) csigolyatest (corpus vertebrae): hozzávetőleg korong alakú, caudal felé a csigolyatestek egyre magasabbak és vaskosabbak.
b) csigolyaív (arcus vertebrae): két része a csigolyatest két oldalsó széléről eredő pediculus arcus vertebrae, és a foramen vertebralét körülölelő lamina arcus vertebrae. A csigolyalyukak összessége alkotja a gerinccsatornát (canalis vertebralis).
A csigolyaívről erednek a csigolya nyúlványai:

→ a harántnyúlvány (processus transversus): kétoldalra és kissé hátrafelé,

→ a tövisnyúlvány (processus spinosus): páratlan, hátul középen,
→ az ízületi nyúlványok (processus articularis superior et inferior): párosak, segítségükkel egy csigolya a felette és alatta elhelyezkedő szomszédos két csigolyával két-két ízületet, – vagyis minden csigolya négyet – alkot.
A haránt- és az íznyúlvány eredése előtt a csigolyaíven felül egy sekélyebb (incisura vertebralis superior), alul egy mélyebb bevágás (incisura vertebralis inferior) látható, két szomszédos csigolya ezen bevágásai alkotják a foramen intervertebralét, mindkét oldalon egyet-egyet.
A nyakcsigolyák

Az első két nyakcsigolya annyira „kilóg a sorból”, hogy ezeket külön kell tárgyalnunk.
Atlas
A többi nyakcsigolyánál jóval szélesebb, és az egyetlen, melynek nincs teste.
Képletei:  arcus anterior atlantis

 massa lateralis atlantis             Ez a három rész öleli körül a csigolyalyukat.

 arcus posterior atlantis                                 (foramen vertebrale)

tuberculum anterius et posterius
 fovea dentis: az előző képletnek megfelelően az arcus anterior belső felszínén elhelyezkedő gödröcske a második nyakcsigolya dens axisának befogadására.

 processus transversus: két gyökérrel ered a massa lateralisról.
 foramen transversarium: a processus transversus két gyökere fogja közre.
A felső felszínen:

 facies articularis superior: a massa lateralis felfelé tekintő felszínén, a nyakszirtcsont condylus occipitalisa fekszik bele, két, egymás felé fordított hegyű láb cipőtalpbenyomatára emlékeztet.
 sulcus arteriae vertebralis: az arteria vertebralis befekvésére.
Az alsó felszínen:

facies articularis inferior: a massa lateralis alsó felszínén található ovális, háztetőszerűen oldalra lejtő ízfelszín a második csigolyával való ízesülésre.
Axis
(régebbi nevén epistropheus)

Már jobban hasonlít a többi nyakcsigolyához. Tőlük leginkább az ún. fognyúlványa különbözteti meg.

Képletei: a) corpus vertebrae

dens axis
facies articularis anterior: az atlas fovea dentisébe fekszik bele.
facies articularis posterior
apex dentis: a fognyúlvány csúcsa
b) arcus vertebrae: a corpusszal együtt a foramen vertebralét keretezi.
processus transversus: harántnyúlvány, a foramen transversarium körülölelése után tuberculum anteriusra és posteriusra válik szét.
processus spinosus
facies articularis superor
facies articularis inferior

3-7. nyakcsigolyák
Általános jllemzők:
corpus vertebrae: kicsi, tégla alakú

foramen vertebrale: feltűnően tág, háromszög alakú

processus spinosus: rövid, többnyire fecskefarokszerűen kettéoszlik (kivétel a 7. nyakcsigolya, melynek tövisnyúlványa gumóban végződik, mely jól kitapintható – vertebra prominens)

processus transversus: két gyökérrel ered, majd a foramen transversariumot körülölelve két gumóra válva végződik (tuberculum anterius et posterius). A két gumó között található a sulcus nervi spinalis, itt lépnek elő a nyaki szakasz gerincvelői idegei.
facies articulares: a felső nyakcsigolyáknál közel vízszintesek, lefelé haladva egyre inkább a frontalis síkba fordulnak.

Hátcsigolyák
Általános jllemzők:
corpus vertebrae: felülnézetben kártyaszív alakú, a csigolyaív eredésénél a testen felül és alul egy-egy bemélyedés található (fovea costalis) a bordafejjel történő ízesüléshez. (Az 1., 11. és 12. borda kivételével minden borda feje két szomszédos csigolya testével – a saját csigolya felső és a felette lévő csigolya alsó fovea costalisával – ízesül.)
foramen vertebrale: elég szűk, kör alakú, a testbe hátulról belemélyed

processus spinosus: hosszú, rézsutosan lefelé irányul, az egymás alatti nyúlványok zsindelyszerűen szorosan fedik egymást.

processus transversus: ferdén hátrafelé irányul, rövid, vaskos, gumószerűen megvastagodó végének elülső felszínén a fovea costalis transversalis szolgál a borda gumójával történő ízesülésre.
facies articulares: frontalis síkúak
Ágyékcsigolyák
Általános jllemzők:
corpus vertebrae: nagy, felülnézetben bab alakú

foramen vertebrale: elég szűk, háromszög alakú
processus spinosus: bárdszerű
processus costalis: hosszú és karcsú, a harántnyúlványnak felel meg, de tulajdonképpen bordacsökevény.
processus accassorius: ez az igazi harántnyúlvány, de kicsi és csökevényes.

facies articulares: sagittalis állásúak
Keresztcsont (os sacrum)
Öt keresztcsonti csigolya összenövéséből alakul ki. Azonosítandó képletei:

basis ossis sacri
processus articularis superior

promontorium

ala sacralis

pars lateralis

apex ossis sacri

Elülső felszín (faciea anterior seu pelvina):

lineae transversae

foramina sacralia anteriora

Hátsó felszín:

tuberositas sacralis

facies auricularis

crista sacralis mediana, intermedia et lateralis

foramina sacralia posteriora

cornu sacrale

canalis sacralis, hiatus sacralis

